2017-18 ஆம் ஆண்டிற்கான "குவைத்-இ-அசாம் கோப்பைக்கான" தொடரில் இவர் ஃபைசாலாபாத் அணிக்காக விளையாடினார். இந்தத் தொடரில் சிறப்பாக விளையாடி ஆறு போட்டிகளில் 369 ஓட்டங்கள் எடுத்தார். இதன்மூலம் அந்தத் தொடரில் அதிக ஓட்டங்கள் எடுத்த வீரர்கள் வரிசையில் முதலிடம் பெற்றார். மேலும் இவர் 2017 ஆம் ஆண்டில் "எவெரெஸ்ட் பிரீமியர் லீக்" தொடரில் "போகரா ரைனோஸ்" அணிக்காக விளையாடினார்.

2018 ஆம் ஆண்டிற்கான பாக்கித்தான் கோப்பைக்கான தொடரில் இவர் பஞ்சாப் (பாக்கிஸ்தான்) அணிக்காக விளையாடினார்.இந்தத் தொடரில் நான்கு போட்டிகளில் விளையாடி 328ஓட்டங்கள் எடுத்தார். இதன் மூலம் அதிக ஓட்டங்கள் எடுத்த பஞ்சாப் வீரர்கள் வரிசையில் முதலிடம் பெற்றார்.

2018 ஆம் ஆண்டில் துவங்கப்பட்ட "குளோபல் இருபது20 கனடா" கோப்பைத் தொடரில் இவர் "எட்மண்ட் ராயல்ஸ்" அணி சார்பாக விளையாடினார்.

மேலும் அதே ஆண்டில் நடைபெற்ற மசான்சி "சூப்பர் லீக் இருபது20" தொடரில் இவர் "கேப் டவுன் பிளிட்ஸ்" அணி சார்பாக விளையாடினார்.

ஒருநாள் போட்டிகள்
உள்ளூர்ப் போட்டிகள்
சர்வதேச போட்டிகள்
இருபது20